Vzorec, d. o. o., Dunajska 51, 1000 Ljubljana, davčna številka: SI56047840, ki ga zastopa direktor Janez Novak,

(v nadaljevanju izvajalec)

in

Marija Šarafova, Tržaška 77, 1000 Ljubljana, davčna številka: 5684949,

(v nadaljevanju naročnik)

sklepata

**PODJEMNO POGODBO**

1. **člen**

Pogodbeni stranki se s to pogodbo dogovorita o medsebojnih obveznostih in pravicah pri izvedbi vgradnje električne inštalacije v stanovanjski hiši na naslovu Spodnji Kašelj 123, 1234 Kašelj, ki je v popolni lasti naročnika.

1. **člen**

Izvajalec se zavezuje pogodbena dela izvršiti na podlagi načrta stanovanjske hiše in načrta električne napeljave, ki mu ju naročnik posreduje ob podpisu te pogodbe.

Izvajalec je dolžan prejeto dokumentacijo po zaključku del vrniti naročniku.

1. **člen**

Pogodbeno dogovorjena dela iz prejšnjega člena obsegajo:

* nakup in dobavo vseh potrebnih materialov ter
* izvedbo inštalacijskih del.

1. **člen**

Izvajalec je dolžan dela izvršiti kakovostno in po pravilih stroke v roku 45 dni od podpisa te pogodbe.

Rok za izvedbo del se podaljša v naslednjih primerih:

* če naročnik izvajalcu pravočasno ne izroči dokumentacije iz 2. člena pogodbe,
* če naročnik med izvajanjem del bistveno spremeni oziroma dopolni naročilo, zaradi česar se obseg ali zahtevnost del znatno povečata,
* če naročnik izvajalcu ne nakaže avansa, določenega v tej pogodbi.

V navedenih primerih pogodbeni stranki skleneta aneks k tej pogodbi, s katerim določita nov rok za začetek ali dokončanje del.

1. **člen**

Spremembe v naročilu je izvajalec dolžan upoštevati, če je to glede na fazo postopka še mogoče, poleg tega pa je upravičen do povračila vseh dodatnih stroškov, ki so s tem nastali.

1. **člen**

Glede na predvideni obseg del znaša pogodbena cena 7.500 EUR.

Naročnik se zaveže tako pogodbeno ceno plačati na podlagi fakture izvajalca v roku 30 dni po njeni izstavitvi na bančni račun izvajalca, št. \_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_.

Naročnik se zaveže izvajalcu plačati avans v višini\_\_\_\_\_\_\_\_ v roku \_\_\_\_dni po podpisu te pogodbe na naveden bančni račun izvajalca.

1. **člen**

Izvajalec bo po končanju del naročnika o tem obvestil in mu predal dela, naročnik pa se zaveže, da bo dela v roku petih dni od obvestila prevzel.

Po končanju del stranki sestavita prevzemni zapisnik, ki je podlaga za končni obračun.

Izvajalec je upravičen do povračila dodatnih stroškov, ki so posledica spremembe cen materiala.

Izvajalec se zaveže končni obračun izdelati in izročiti naročniku v roku \_\_\_\_ dni po tem, ko stranki sestavita in podpišeta prevzemni zapisnik.

1. **člen**

Za vsa ostala vprašanja, ki jih ta pogodba ne ureja, se uporabljajo določbe Obligacijskega zakonika.

1. **člen**

Ta pogodba je sestavljena v dveh enakih izvodih, od katerih prejme vsak pogodbenik po en izvod.

1. **člen**

Pogodbeni stranki se dogovorita, da bosta vse medsebojne spore poskušali reševati sporazumno, v primeru spora pa je pristojno stvarno pristojno sodišče v Ljubljani.

Ljubljana, dne ……………..

IZVAJALEC:                                                         NAROČNIK:

Vzorec, d. o. o. Marija Šarafova

Direktor Janez Novak